Številka: 010-1/2025-3151-1

Datum: 6. 1. 2025

**NAČRT DELA**

**INŠPEKTORATA REPUBLIKE SLOVENIJE ZA INFORMACIJSKO DRUŽBO**

**ZA LETO 2025**

Ljubljana, januar 2025

# KAZALO

[KAZALO 2](#_Toc187068886)

[1 UVOD 3](#_Toc187068887)

[2 NAČRT DELA INŠPEKTORATA REPUBLIKE SLOVENIJE ZA INFORMACIJSKO DRUŽBO ZA LETO 2025 3](#_Toc187068888)

[2.1 Inšpekcijski nadzori 3](#_Toc187068889)

[2.1.1 Sistemski inšpekcijski nadzori (S) 4](#_Toc187068890)

[2.1.2 Sistemski inšpekcijski nadzori, ki so bili začeti v preteklem letu (S-prej) 4](#_Toc187068891)

[2.1.3 Inšpekcijski nadzori na osnovi prejetih pobud in prijav (VRP) 5](#_Toc187068892)

[2.1.4 Inšpekcijski nadzori na osnovi prejetih pobud in prijav, ki so bili začeti v preteklem letu (VRP-prej) 5](#_Toc187068893)

[2.2 Drugo delovanje Inšpektorata Republike slovenije za informacijsko družbo 5](#_Toc187068894)

[3 ZAPOSLENI 7](#_Toc187068895)

# 1 UVOD

Inšpektorat Republike Slovenije za informacijsko družbo (v nadaljevanju: IRSID) je načrt dela za leto 2025 pripravil na podlagi evidence Informacijskega sistema IRSID (nerešene zadeve na dan 31.12.2024) in zahtev Izvedbenega sklepa komisije (EU) 2018/1524 z dne 11. oktobra 2018 na področju dostopnosti spletišč in mobilnih aplikacij ter na področju elektronske identifikacije in storitev zaupanja na podlagi ocene IRSID.

# 2 NAČRT DELA INŠPEKTORATA REPUBLIKE SLOVENIJE ZA INFORMACIJSKO DRUŽBO ZA LETO 2025

Temeljni predpisi, katerih izvajanje bo v letu 2025 nadzoroval IRSID, so:

* Zakon o dostopnosti spletišč in mobilnih aplikacij (Uradni list RS, št. 30/18, 95/21 – ZInfV-A, 189/21 – ZDU-1M in 18/23 – ZDU-1O; v nadaljnjem besedilu: **ZDSMA**),
* Pravilnik o določitvi vzorca izjave o dostopnosti glede skladnosti spletišč in mobilnih aplikacij z zahtevami glede dostopnosti in o metodologiji spremljanja skladnosti spletišč in mobilnih aplikacij (Uradni list RS, št. 34/19),
* Izvedbeni sklep komisije (EU) 2018/1524 z dne 11. oktobra 2018,
* Izvedbeni sklep komisije (EU) 2018/2048 z dne 20. decembra 2018,
* Uredba (EU) št. 910/2014 Evropskega parlamenta in Sveta z dne 23. julija 2014 o elektronski identifikaciji in storitvah zaupanja za elektronske transakcije na notranjem trgu in razveljavitvi Direktive 1999/93/ES (UL L št. 257 z dne 28. 8. 2014, str. 73), zadnjič spremenjena z Uredbo (EU) 2024/1183 Evropskega parlamenta in Sveta z dne 11. aprila 2024 o spremembi Uredbe (EU) št. 910/2014 v zvezi z vzpostavitvijo evropskega okvira za digitalno identiteto (UL L št. 2024/1183 z dne 30. 4. 2024); v nadaljnjem besedilu: **Uredba eIDAS**),
* Zakon o elektronski identifikaciji in storitvah zaupanja (Uradni list RS, št. 121/21, 189/21 – ZDU-1M in 18/23 – ZDU-1O; v nadaljnjem besedilu: **ZEISZ**),
* Uredba (EU) 2022/868 Evropskega parlamenta in Sveta z dne 30. maja 2022 o evropskem upravljanju podatkov in spremembi Uredbe (EU) 2018/1724 (UL L št. 152 z dne 3. junija 2022, str. 1; v nadaljnjem besedilu: **Uredba 2022/868/EU**) in
* Zakon o izvajanju Uredbe (EU) o evropskem upravljanju podatkov (Uradni list RS, št. 102/24; v nadaljnjem besedilu: **ZIUEUP**).

## 2.1 Inšpekcijski nadzori

IRSID načrtuje, da bo v letu 2025 opravljal:

* **»S«** - sistemske inšpekcijske nadzore - kot sistemski nadzori so opredeljeni redni inšpekcijski nadzori na področju ZDSMA na podlagi zahtev Izvedbenega sklepa komisije (EU) 2018/1524 z dne 11. oktobra 2018, na področju ZEISZ in Uredbe eIDAS pa na podlagi ocene IRSID;
* **»S-prej«** - sistemske inšpekcijske nadzore, začete v preteklih letih in nedokončane na dan 31. 12. 2024;
* **»VRP«** - inšpekcijske nadzore na osnovi prejetih pobud in prijav in se bodo v okviru razpoložljivih kadrovskih kapacitet obravnavali po vrstnem redu prispetja;
* **»VRP-prej« -** inšpekcijske nadzore na osnovi prejetih pobud in prijav začetih v preteklih letih in nedokončane na dan 31. 12. 2024.

IRSID načrtuje da bo v letu 2025 vodil **242 zadev**. Tako načrtuje, da bo opravil **169** sistemskih inšpekcijskih nadzorov, ter rešil **67** zadev iz preteklih obdobij in rešil **6** prijav iz preteklega obdobja.

|  |  |
| --- | --- |
| Vrsta načrtovanega nadzora | Načrtovano število zadev v letu 2025 |
| Sistemski inšpekcijski nadzori (S) | 169 |
| Sistemski inšpekcijski nadzori, ki so bili začeti v preteklih letih (S-prej) | 67 |
| Inšpekcijski nadzori na osnovi prejetih pobud in prijav začetih v preteklih letih in nedokončane na dan 31. 12. 2024 (VRP-prej) | 6 |
| SKUPAJ: | 242 |

### 2.1.1 Sistemski inšpekcijski nadzori (S)

Obseg sistemskih inšpekcijskih nadzorov je na področju ZDSMA določen na podlagi zahtev Izvedbenega sklepa komisije (EU) 2018/1524 z dne 11. oktobra 2018, na področju ZEISZ in Uredbe eIDAS pa na podlagi lastne ocene ter kadrovskih zmožnosti IRSID.

IRSID načrtuje izvedbo 169 sistemskih inšpekcijskih nadzorov, in sicer 163 na področju ZDSMA in 6 na področju ZEISZ in Uredbe eIDAS. Na področju ZDSMA bo izvedenih 138 pregledov po poenostavljeni metodi za spremljanje spletišč, 17 pregledov po poglobljeni metodi za spremljanje spletišč in 8 po poglobljeni metodi za spremljanje mobilnih aplikacij. Na področju ZEISZ in Uredbe eIDAS bo IRSID izvedel 1 pregled na področju elektronske identifikacije in 5 pregledov na področju storitev zaupanja.

|  |  |  |
| --- | --- | --- |
| Področje nadzora: ZDSMA | | |
| Št. | Vrsta pregleda | Število nadzorov |
| 1. | Poenostavljena metoda za spremljanje spletišč | 138 |
| 2. | Poglobljena metoda za spremljanje spletišč | 17 |
| 3. | Poglobljena metoda za spremljanje mobilnih aplikacij | 8 |

|  |  |  |
| --- | --- | --- |
| Področje nadzora: ZEISZ in Uredba eIDAS | | |
| Št. | Vrsta pregleda | Število nadzorov |
| 1. | Elektronska identifikacija | 1 |
| 2. | Storitve zaupanja | 5 |

### 2.1.2 Sistemski inšpekcijski nadzori, ki so bili začeti v preteklem letu (S-prej)

IRSID načrtuje, da bo v letu 2025 zaključil 67 sistemskih inšpekcijskih nadzorov, ki so bili začeti v preteklem obdobju, in sicer 37 nadzorov po poenostavljeni metodi za spremljanje spletišč, 20 nadzorov po poglobljeni metodi za spremljanje spletišč in 10 nadzorov po poglobljeni metodi za spremljanje mobilnih aplikacij.

|  |  |  |
| --- | --- | --- |
| Področje nadzora: ZDSMA | | |
| Št. | Vrsta pregleda | Število nadzorov |
| 1. | Poenostavljena metoda za spremljanje spletišč | 37 |
| 2. | Poglobljena metoda za spremljanje spletišč | 20 |
| 3. | Poglobljena metoda za spremljanje mobilnih aplikacij | 10 |

|  |  |  |
| --- | --- | --- |
| Področje nadzora: ZEISZ in Uredba eIDAS | | |
| Št. | Vrsta pregleda | Število nadzorov |
| 1. | Elektronska identifikacija | 0 |
| 2. | Storitve zaupanja | 0 |

### 2.1.3 Inšpekcijski nadzori na osnovi prejetih pobud in prijav (VRP)

IRSID bo v letu 2025 obravnaval morebitne pobude in prijave, ki se bodo v okviru razpoložljivih kadrovskih kapacitet obravnavali po vrstnem redu prispetja. Prijave se obravnava na vseh področjih, ki jih pokriva IRSID. IRSID v letu 2025 načrtuje voditi en prioriteten inšpekcijski nadzor ter pet prijav, ki niso prioritetne.

### 2.1.4 Inšpekcijski nadzori na osnovi prejetih pobud in prijav, ki so bili začeti v preteklem letu (VRP-prej)

IRSID bo v letu 2025 rešil tudi prijave, ki so bile obravnavane v preteklem letu, vendar še niso rešene. V letu 2025 načrtuje, da bo IRSID rešil 1 prijav na področju ZDSMA in 5 prijav na področju ZEISZ in Uredbe eIDAS.

|  |  |  |
| --- | --- | --- |
| Št. | Področje nadzora | Število nadzorov |
| 1. | ZDSMA | 1 |
| 2. | ZEISZ in Uredba eIDAS | 5 |

## 2.2 Drugo delovanje Inšpektorata Republike slovenije za informacijsko družbo

IRSID bo v letu 2025 izvedel tri ključne dogodke, s katerimi bo prispeval k ozaveščanju, izobraževanju in spodbujanju digitalne vključenosti. Namen dogodkov je povečati razumevanje in upoštevanje načel digitalne dostopnosti ter krepiti kompetence udeležencev na področju dostopnosti digitalnih vsebin. Podrobnosti posameznih dogodkov so predstavljene v nadaljevanju.

* **Konferenca: Digitalna dostopnost za vse**

IRSID v sodelovanju z Accessible EU in Ministrstvom za kulturo organizira dogodek, ki bo namenjen ozaveščanju o pomenu digitalne dostopnosti vsebin. Cilj dogodka je spodbuditi sodelovanje med inšpektorji, ponudniki storitev ter ostalimi. Udeleženci bodo seznanjeni z zakonskimi podlagami za dostopnost javnih spletišč in mobilnih aplikacij, predstavljeni pa bodo tudi praktični primeri in dobre prakse. Dogodek bo pomembno prispeval k večji digitalni vključenosti in dostopnosti za vse.

Ciljna skupina so deležniki, ki digitalno dostopnost ustvarjajo ali pa le ta na njih vpliva, inšpektorji, ponudniki storitev, strokovnjaki in svetovalci za dostopnost, nevladne organizacije, raziskovalci, invalidi ter javne ustanove.

Na konferenci bodo zagotovljene podporne tehnologije, vključno s podnapisi v živo, tolmačenjem v znakovni jezik, transkriptom na zahtevo, indukcijsko zanko v prostoru, dostopnostjo za uporabnike invalidskih vozičkov, podporo za slepe in slabovidne ter videoposnetki z znakovnim jezikom in podnapisi.

Konferenca bo potekala v hibridni oliki, kjer se bo 100 udeležencev lahko udeležilo konference v živo ostali pa preko spleta.

* **Delavnica: Digitalna vključenost za študente Fakultete za računalništvo in informatiko (FRI), Univerza v Ljubljani**

Delavnica o digitalni vključenosti za študente bo osredotočena na zagotavljanje digitalne dostopnosti v skladu z Zakonom o dostopnosti spletišč in mobilnih aplikacij. Študentje bodo seznanjeni z relevantnimi pravnimi podlagami za izvajanje zakona, na koncu pa bodo teoretične vsebine predstavljene v obliki interaktivne delavnice.

Ciljna skupina delavnice so profesorji, raziskovalci in študenti računalništva, informatike ter grafičnega oblikovanja.

Delavnica bo potekala v sodelovanju z Accessible EU in Univerzo v Ljubljani.

Delavnica bo izvedena brez podpornih storitev dostopnosti, saj je namenjena rednim študentom.

* **Delavnica: Digitalna vključenost za zavezance po Zakonu o dostopnosti spletišč in mobilnih aplikacij**

Delavnica o digitalni vključenosti bo osredotočena na zagotavljanje digitalne dostopnosti v skladu z ZDSMA. Na delavnici bodo predstavljena relevantna zakonodaja ter njene ključne točke iz področja dostopnosti javnih spletišč in mobilnih aplikacij. Teoretičnemu delu bo sledila praktična predstavitev zagotavljanja dostopnosti na spletiščih in mobilnih aplikacijah, ki bo v obliki interaktivne delavnice.

Ciljna skupina delavnice so lastniki spletišč in mobilnih aplikacij, programerji ter drugi lastniki spletišč in mobilnih aplikacij.

Delavnica bo potekala v sodelovanju z Accessible EU.

Na delavnici bodo na voljo naslednje podporne tehnologije: podnapisi v živo, tolmačenje v znakovni jezik, transkript po potrebi, indukcijska zanka v prostoru, dostopnost za uporabnike invalidskih vozičkov, podpora za slepe in slabovidne ter video z znakovnim jezikom in podnapisi.

Delavnica bo potekala v hibridni obliki, kjer se bo 100 udeležencev lahko udeležilo konference v živo ostali pa preko spleta.

Poleg zgoraj navedenih nalog bo moral IRSID po 22. členu Uredbe eIDAS voditi tudi upravne zadeve s področja vodenja zanesljivega seznama v Republiki Sloveniji, kot tudi voditi sam zanesljivi seznam. Skladno z 2. in 3. odstavkom 9. člena ZDSMA bo IRSID opravljal naloge ozaveščanja zavezancev in uporabnikov spletišč in mobilnih aplikacij o zagotavljanju dostopnosti iz 5. in 8. člena ZDSMA.

Na področju upravljanja podatkov bo IRSID vzpostavljal inšpekcijski nadzor nad izvajanjem Uredbe 2022/868/EU in ZIUEUP.

# 3 ZAPOSLENI

V letu 2025 bodo naloge inšpekcijskega organa opravljali **štirje** zaposleni.

* Dragan Petrović, glavni inšpektor,
* Jasna Močnik, sekretarka,
* Marija Sever, podsekretarka,
* Gašper Žuber, svetovalec.

Naloge bodo deljene na inšpekcijske zadeve na področju elektronske identifikacije, kvalificiranih storitev zaupanja, dostopnosti spletišč, dostopnosti mobilnih aplikacij, upravljanja podatkov ter na upravne zadeve s področja vodenja zanesljivega seznama, opravljanja nalog ozaveščanja zavezancev in uporabnikov spletišč in mobilnih aplikacij o zagotavljanju dostopnosti, reševanja pravnih dilem, medresorskega usklajevanja predpisov in nudenja pravne pomoči deležnikom na trgu.

Delo IRSID je poleg klasičnega inšpekcijskega nadzora izpolnjevanja določb iz pristojnosti nadzora, tudi edukativno, kjer se v času inšpekcijskega nadzora izpostavijo primeri dobrih praks oz. primernih rešitev.

Zaposleni bodo v letu 2025 spremljali spremembe, razvoj in novosti s področja nadzora. Udeleževali se bodo izobraževanj na seminarjih, delavnicah oz. konferencah. Program izobraževanja, usposabljanja in izpopolnjevanja temelji na znanju s področja dela in je pripravljen v skladu s finančnimi možnostmi, in kriteriji, ki so bili določeni za izvajanje programa v letošnjem letu.

Tako se načrtujejo udeležiti naslednjih vrst usposabljanj in izpopolnjevanj, ki jih bo izvedla Upravna akademija:

* usposabljanje in izpopolnjevanja procesnih predpisov: Zakona o splošnem upravnem postopku, Zakona o prekrških in Zakona o inšpekcijskem nadzoru, saj je obnovitev znanj in seznanitev s spremembami in novostmi navedenih predpisov za inšpekcijski nadzor vitalnega pomena.

V okviru samoizobraževanja bodo:

* izpopolnjevali znanja iz materialnih predpisov in
* izpopolnjevali znanja iz standardov in izvedbenih aktov na področju dela inšpekcijskega organa.

Dragan Petrović

glavni inšpektor